Tisztelt Pályázók!

Tájékoztatjuk Önöket, hogy a 2013/14-es támogatási időszak elektronikus kérelmi rendszerében (<http://mlszkerelem.globalsoftware.hu/kerelem2013/>) **a sportfejlesztési programok beküldési lehetősége megnyílt**.

A sportfejlesztési programok jogszabály által meghatározott **beküldési határideje** **2013. április 30.**

Kérjük, hogy a pályázatok folyamatos feldolgozása, elbírálása és az esetlegesen felmerülő technikai problémák megoldása érdekében a beküldést lehetőség szerint minél hamarabb tegyék meg, ne halasszák azt az utolsó napra.

Újfent felhívjuk a figyelmüket, hogy a sportfejlesztési programot – az időközben kiosztásra került elektronikus aláíró eszköz segítségével - **kizárólag elektronikus úton** kell benyújtani.

Az elektronikus aláíró eszköz használatához **a NetLock Kft. honlapján található szoftverek telepítésére van szükség**. A telepítéssel kapcsolatos információt az eszköz kiosztása során megkapott **útmutatóban találnak**, kérjük, hogy a megfelelő telepítés és használat érdekében kövessék az útmutatóban foglaltakat. A telepítő csomagot (illesztő program letöltése elnevezéssel) megtalálja az útmutatóban jelzett elérési útvonalon kívül a következő oldalon is:

<http://www.netlock.hu/USERHU/html/nsr/ealairasregisztracio/driver.html>

Kérjük, hogy a beküldéshez az **Internet Explorer** vagy a **Mozzila Firefox** böngésző legújabb verzióját használják. Az alábbi tájékoztatót kérjük figyelmesen átolvasni és az abban foglalt beállításokat elvégezni.

<http://www.netlock.hu/docs/segedletek/eszkozszolg_gemalto_classic_sha256.pdf>

Kérjük, hogy a bírálati folyamat gyorsítása érdekében törekedjenek arra, hogy **formailag és tartalmilag a jogszabályi előírásoknak megfelelő** sportfejlesztési programot nyújtsanak be.

Telefonos segítségnyújtás:

Az elektronikus kérelmi rendszerrel kapcsolatos **technikai jellegű kérdéssel** kapcsolatban a 0620/993-5253-as számon,

a sportfejlesztési programmal összefüggő **szakmai jellegű kérdéssel** kapcsolatban a 0630/901-7747-es számon kérhetnek tájékoztatást,

míg **az elektronikus aláíró eszközzel és internet-beállításokkal** kapcsolatban felmerülő kérdéssel kérjük a Netlock Kft-t keressék a 0640/225-522-es számon.

Mindhárom telefonszám **az április 27-28-ai hétvégén 9-17 óra között is elérhető lesz**.